Kristers Aparjods

Kristers Aparjods (dzimis  Siguldā) ir latviešu kamaniņu braucējs. Pasaules un Eiropas čempionātu medaļu ieguvējs, olimpiskās bronzas medaļas ieguvējs stafetē  Pekinā.

Viņa māte Aiva Aparjode ir bijusī kamaniņu braucēja, pēc karjeras beigām — trenere. Arī māsa Kendija nodarbojas ar kamaniņu braukšanu. No kamaniņu sporta brīvajā laikā nodarbojas arī ar orientēšanās sportu, kas bija pirmais sporta veids, kurā Kristers trenējies.Latvijas čempionāts orientēšanās sportā  LSM

 Karjera 
Ar kamaniņu sportu nodarbojas kopš 2006. gada. 2013.—2014. gada Pasaules kausā jauniešiem izcīnīja uzvaru kopvērtējumā, nākamajā sezonā ieņēma 16. vietu junioru ieskaitē.

2015. gada Pasaules čempionātā Siguldā pieaugušo konkurencē ieņēma 25. vietu. 2015. gada Pasaules čempionātā junioriem stafetē Latvijas komandas sastāvā kļuva par Pasaules čempionu, savukārt Eiropas čempionātā junioriem stafetē izcīnīja sudraba medaļu.

2016. gada Pasaules čempionātā junioriem izcīnīja sudraba medaļu un Eiropas čempionātā junioriem bronzas medaļu individuālajās sacensībās. 2016. gada Jaunatnes olimpiskajās spēlēs kļuva par čempionu individuālajās sacensībās.

2017. gada Pasaules čempionātā junioriem Siguldā kļuva par Pasaules čempionu, kā arī izcīnīja sudraba godalgu Eiropas čempionātā junioriem individuālajās sacensībās. 2018. gada ziemas olimpiskajās spēlēs Phjončhanā vieninieku sacensībās ieņēma 11. vietu, startēja arī stafetē, kopā ar Latvijas komandu izcīnot 6. vietu.

2019. gada februārī Oberhofā pirmo reizi karjerā kāpa uz goda pjedestāla Pasaules kausa posmos individuālajās sacensībās, izcīnot trešo vietu. Tas bija vienlaikus arī Eiropas čempionāts, kurā tika izcīnīta bronzas medaļa. 2020. gada Pasaules čempionātā Soču trasē izcīnīja sudraba medaļu Latvijas komandas sastāvā stafetē. 2020. gada decembrī kritienā Oberhofas trasē guva kājas kaula lūzumu un bija spiests izlaist atlikušo sezonas daļu.

2021. gada Pasaules kausa 3. posmā Sočos K. Aparjods guva uzvaru,Kamaniņu braucējs Aparjods izcīna uzvaru Pasaules kausa trešajā posmā LSM kas bija viņa karjeras pirmā uzvara Pasaules kausa posmā. 2022. gada janvārī viņam šo panākumu izdevās atkārtot, gūstot uzvaru Pasaules kausa posmā Siguldas trasē. 2022. gada Eiropas čempionātā Sanktmoricas trasē izcīnīja sudraba medaļu, bet komandu stafetē kopā ar Elīnu Ievu Vītolu un divnieku, kurā startēja Mārtiņš Bots un Roberts Plūme, izcīnīja zeltu.

2022. gada Pekinas olimpisko spēļu stafetes braucienā kopā ar Elīzu Tīrumu un divnieku M. Bots un R. Plūme izcīnīja bronzas medaļu, savukārt individuālajās sacensībās K. Aparjods ieņēma 5. vietu, kas bija augstākā starp Latvijas kamaniņu braucējiem.

 izcīnīja uzvaru Pasaules kausa posmā Siguldā, labojot trases rekordu. Arī komandu stafetē tajā pašā posmā tika gūta uzvara. Nākamajā posmā, kas arī norisinājās Siguldas trasē un vienlaikus bija Eiropas čempionāts, Aparjods izcīnīja bronzas medaļu. Komandu stafetē, startējot tādā pašā sastāvā kā pirms gada, atkārtoti kļuva par Eiropas čempionu. 2023. gada Pasaules čempionātā Oberhofā ieņēma piekto vietu gan sprintā, gan vieninieku pamatsacensībās, bet komandu stafetē kopā ar māsu Kendiju un divnieku Bots/Plūme izcīnīja bronzas medaļu.

2023.—2024. gada sezonā Pasaules kausa posmos vieniniekos izcīnīja divas uzvaras — sestajā posmā Oberhofā un sezonas pēdējā posmā Siguldā. Pasaules kausa kopvērtējumā ieņēma trešo vietu sprintā un otro vietu vieniniku ieskaitē, tāpat otro vietu izcīnīja arī absolūtajā kopvērtējumā. 2024. gada Pasaules čempionātā Altenbergā izcīnīja bronzas medaļas sprintā un komandu stafetē, bet vieninieku pamatsacensībās krita un otrajam braucienam nekvalificējās.

2026. gada ziemas olimpisko spēļu individuālajās sacensībās K. Aparjods ieņēma 4. vietu.

 Rezultāti 

 Olimpiskās spēles 
 Gads Vieta Vieninieki Stafete   Phjončhana 11. 6.   Pekina 5.3.   Milāna/Kortīna 4.

 Pasaules čempionāts 
 Gads Vieta Vieninieki Sprints Jauktie vieninieki Stafete 2019  Vinterberga 12. 5. rowspan=4   2020  Soči 5. 7. 2. 2023  Oberhofa 5. 5. 3. 2024  Altenberga 34.3.3. 2025  Vistlera 6.  4. 

 Eiropas čempionāts 
 Gads Vieta Vieninieki Stafete Jauktie vieninieki 2018  Sigulda 8. — rowspan=7  2019  Oberhofa 3. — 2020  Lillehammere 9. 3. 2022  Sanktmorica 2. 1. 2023  Sigulda 3. 1. 2024  Insbruka 4. 4. 2025  Vinterberga 9. 4. 2026  Oberhofa 4. 3. 4.

 Pasaules kausa kopvērtējums 
 Sezona Kopējā ieskaite Vieninieki Sprints 2017.—2018.  15.  — 2018.—2019.  15.  — 2019.—2020.  10.  — 2020.—2021.  22.  26.  15. 2021.—2022. 3.  4.  4. 2022.—2023.  6.  4.  14. 2023.—2024. 2. 2. 3. 2024.—2025.  7.  

 Atsauces 

 Ārējās saites 

 LOV profils

Kategorija:1998. gadā dzimušie
Kategorija:Siguldā dzimušie
Kategorija:Latvijas kamaniņu braucēji
Kategorija:Latvijas sportisti 2018. gada ziemas olimpiskajās spēlēs
Kategorija:Latvijas sportisti 2022. gada ziemas olimpiskajās spēlēs
Kategorija:Latvijas sportisti 2026. gada ziemas olimpiskajās spēlēs
Kategorija:Kamaniņu braucēji 2018. gada ziemas olimpiskajās spēlēs
Kategorija:Kamaniņu braucēji 2022. gada ziemas olimpiskajās spēlēs
Kategorija:Kamaniņu braucēji 2026. gada ziemas olimpiskajās spēlēs
Kategorija:2022. gada ziemas olimpisko spēļu medaļnieki
Kategorija:Latvijas olimpiskie bronzas medaļnieki
Kategorija:Olimpiskie bronzas medaļnieki kamaniņu braukšanā